
Z A P I S N I K

30. sjednice Vijeća Mjesnog odbora Žitnjak, 
održane 30. studenoga 2023., u prostorijama mjesne samouprave MO Žitnjak, s početkom u 18.00 sati

NAZOČNI ČLANOVI VIJEĆA
1. Mario Kovačić
2. Slavica Marinković
3. Marko Lijović
4. Sanja Šutej
5. Ivan Bedek

Sjednici predsjedava Mario Kovačić, predsjednik Vijeća.

U radu sjednice sudjeluje stručni referent za rad tijela mjesne samouprave Mihaela Hrženjak.
	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 30. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Mario Kovačić, otvara raspravu o zapisniku s 29. sjednice Vijeća Mjesnog odbora Žitnjak. 
S obzirom da nema primjedbi, zapisnik se jednoglasno verificira. 
Bez rasprave, Vijeće jednoglasno donosi 


D N E V N I     R  E D

1. Davanje mišljenja o prijedlogu odluke o izmjenama Odluke o davanju u zakup i na drugo korištenje površina javne namjene.
1. Davanje mišljenje o nacrtu prijedloga Odluke o izmjeni i dopuni Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenim građevinama.
1. Aktualna komunalna problematika
1. Razno: izvješća, pitanja i  prijedlozi

Ad 1.) Davanje mišljenja o prijedlogu odluke o izmjenama Odluke o davanju u zakup i na drugo korištenje površina javne namjene.

Predsjednik Vijeća Mario Kovačić kratko pojašnjava kako se radi o Odluci o davanju u zakup i na drugo korištenje površina javne namjene (Službeni glasnik Grada Zagreba 8/23) članak 25. mijenja se i glasi: „Lokacije – mjesta na površinama javne namjene za postavljenje pokretnih naprava za prodaju vlastitih sezonskih proizvoda – jagoda, trešanja i bobičastog voća, dodjeljuju se javnim natječajem i to za prodaju: jagoda u razdoblju od 20. travnja do 10. lipnja (trajanje prodaje 40 dana unutar navedenog razdoblje): trešanja u razdoblju od 20. svibnja do 1. srpnja  (trajanje prodaje 30 dana unutar navedenog razdoblja): - bobičastog voća – kupina, malina, ribiza, aronije, borovnica u razdoblju od 1. lipnja do 1. kolovoza (trajanje prodaje 45 dana unutar navedenog razdoblja). 
Predsjednik otvara raspravu. 
Nakon kratke rasprave Vijeće jednoglasno donosi sljedeći

Z A K L J U Č A K
o davanju mišljenja o Prijedlogu odluke o izmjenama Odluke o davanju u zakup i na drugo korištenje površina javne namjene


1. Vijeće Mjesnog odbora Žitnjak daje pozitivno mišljenje o Prijedlogu odluke o izmjenama Odluke o davanju u zakup i na drugo korištenje površina javne namjene. 
2. Ovaj zaključak biti će dostavljen Gradskom uredu za mjesnu samoupravu, promet, civilnu zaštitu i sigurnost.

Ad 2.) Davanje mišljenja o nacrtu prijedloga Odluke o izmjeni i dopuni Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina.

Predsjednik Vijeća Mario Kovačić kratko pojašnjava kako se radi o Odluci o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina (Službeni glasnik Grada Zagreba 26/21 i 8/23) Članak 3. a mijenja se i glasi:
[bookmark: _Hlk122506371][bookmark: _Hlk122339774]„Na pokretnim napravama na lokacijama u gradskim četvrtima može se obavljati i trgovina na malo za sezonsku prodaju jagoda, trešanja i bobičastog voća.
Lokacije i mjesta na lokacijama za sezonsku prodaju jagoda, trešanja i bobičastog voća iskazani su u kartografskom prikazu koji se objavljuje na mrežnoj stranici Grada Zagreba.
U tabličnom prikazu po gradskim četvrtima određen je broj lokacije, naziv lokacije, mjesni odbor, namjena, broj mjesta i vrsta pokretne naprave.
Predsjednik otvara raspravu. 
Nakon kratke rasprave Vijeće jednoglasno donosi sljedeći

Z A K L J U Č A K
o davanju mišljenja o Prijedlogu odluke o izmjenama Odluke o davanju u zakup i na drugo korištenje površina javne namjene


1. Vijeće Mjesnog odbora Žitnjak daje pozitivno mišljenje o Prijedlogu odluke o izmjeni i dopuni Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina. 
2. Ovaj zaključak biti će dostavljen Gradskom uredu za mjesnu samoupravu, promet, civilnu zaštitu i sigurnost.


Ad 3.) Aktualna komunalna problematika.

Predsjednik Vijeća, Mario Kovačić izvještava vijećnike da je mailom pristigao zahtjev stranke koja ima upit vezan za  autobusnu liniju u 16.45 na autobusnoj liniji 217 koja vozi na relaciji Kvaternikov trg –Struge. Napominje da i ostali autobusi ne vozi prema rasporedu i da dosta kasne.
Otvara raspravu.
U raspravi sudjeluju svi vijećnici te jednoglasno donose sljedeći

Z a k l j u č a k
o komunalnoj problematici – autobusna linija 217 Kvaternikov trg - Struge

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak:

· provjere voznog reda autobusne linije 217 Kvaternikov trg – Struge, u terminu 16.45 iz Kvaternikova trga prema Strugama, te provjera učestalih kašnjenja autobusa
· zahtjev stranke u prilogu
· ovaj zaključak dostavlja se Vijeću Gradske četvrti na daljnje postupanje


Predsjednik Vijeća, Mario Kovačić izvještava vijećnike o postavljanju jednog rasvjetnog tijela na postojeći rasvjetni stup u ulici Žitnjačka cesta na potezu od ulice Žitnjak prema Atelijerima. Napominje da je dosta mračno te bi isti trebalo što prije postaviti.
Otvara raspravu.
U raspravi sudjeluju svi vijećnici koji jednoglasno donose sljedeći

Z a k l j u č a k
o postavi rasvjetnog tijela na postojeći rasvjetni stup

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak:

· postave rasvjetnog tijela na postojeći rasvjetni stup u Žitnjačkoj cesti od ulice Žitnjak prema Atelijerima Žitnjak
· ovaj zaključak dostavlja se Vijeću Gradske četvrti na daljnje postupanje
Predsjednik Vijeća, Mario Kovačić izvještava vijećnike da se trenutno ne može napraviti ništa vezano za autobusnu stanicu u Bogdanima prema Strugama i da se čeka najidealnije rješenje pa predlaže da se bar postavi vertikalna i horizontalna signalizacija.

Otvara raspravu.
U raspravi sudjeluju svi vijećnici koji jednoglasno donose sljedeći



Z a k l j u č a k
o postavljanju vertikalne i horizontalne signalizacije 

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak:

· postave vertikalne i horizontalne signalizacije na autobusnoj stanici Žitnjak Martinci – Struge (kod Bogdana) 
· ovaj zaključak dostavlja se Vijeću Gradske četvrti na daljnje postupanje

Vijećnica Slavica Marinković ponovo ukazuje na problem autobusne stanice u ulici Žitnjak kod k. br. 22. Napominje da se u dotičnoj ulici nalazi pretežno starije stanovništvo koje do prve stanice moraju pješačiti najmanje cca 500 metara i koji nisu u stanju hodati do iste. Također napominje da stanovnici iz ulice Žitnjak 2. odvojak imaju i preko 1 km pješačenja do prve stanice.
Predsjednik otvara raspravu.
U raspravi sudjeluju svi vijećnici koji jednoglasno donose sljedeći

Z a k l j u č a k
o potrebi uspostave nove autobusne stanice u ulici Žitnjak kod k. br. 22 

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak:

· postave nove autobusne stanice u ulici Žitnjak kod k. br. 22 
· ovaj zaključak dostavlja se Vijeću Gradske četvrti na daljnje postupanje

[bookmark: _GoBack]Vijećnica Sanja Šutej ima ponovni prigovor na užasan smrad koji se širi iz kanala GOK - a. Također postavlja pitanje kada će se isti očistiti. Napominje da su se već u par navrata slali zaključci za čišćenje ali do danas nema nikakvog odgovora a kamoli da se isti očisti.

Predsjednik otvara raspravu.
U raspravi sudjeluju svi vijećnici koji jednoglasno donose sljedeći

Z a k l j u č a k
o čišćenju kanala od Kozari Boka do kolektora - ZOV-a

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak:

· čišćenja kanala od Kozari Boka do kolektora, odnosno ZOV-a (ako je moguće što prije jer se iz istog širi nesnosan miris)
· ovaj zaključak dostavlja se Vijeću Gradske četvrti na daljnje postupanje

Predsjednik Vijeća, Mario Kovačić izvještava vijećnike da bi bilo potrebno asfaltirati odvojak ulice Žitnjačke ceste gdje su konačno riješeni papiri i kojoj je vlasnik Grad Zagreb.
Napominje da bi prvenstveno trebalo provesti vodoopskrbnu i vodovodnu mrežu da bi se ista ulica mogla asfaltirati.
Otvara raspravu.
U raspravi sudjeluju svi vijećnici koji jednoglasno donose sljedeći 

Z a k l j u č a k
o komunalnoj problematici

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak:

· rješavanja izgradnje vodoopskrbne i vodovodne mreže u ulici Žitnjačka cesta odvojak iza stare škole
· nakon izgradnje komunalne infrastrukture potrebno je ulicu asfaltirati 
· ovaj zaključak dostavlja se Vijeću Gradske četvrti na daljnje postupanje

Predsjednik Vijeća, Mario Kovačić izvještava vijećnike o obavljenom komisijskom očevidu a vezano za izmještanje postojećeg autobusnog stajališta u ulici Žitnjak preko puta kbr. 61 na novu sigurniju lokaciju.
Napominje da je dogovoreno da se stajalište napravi cca 30 metara južnije od postojeće lokacije stajališta, te isto povezati sa nasuprotnim pješačkim nogostupom obilježenim pješačkim prijelazom koji je isto tako potrebno izmaknuti južnije od postojeće lokacije.  


Ad 3.) Izvješća, pitanja i prijedlozi.

Predsjednik Vijeća Mario Kovačić, izvještava nazočne vijećnike s radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima.  
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 19.30 sati.
Zapisnik sastavila:
______________
Mihaela Hrženjak

KLASA:024-08/23-003/2289
URBROJ:251-13-11-11/006-23-3 
Zagreb, 30. studenoga 2023.

Predsjednik
Vijeća Mjesnog odbora
Žitnjak
_______________________
 Mario Kovačić
